CELEX: 62019CN0775
Language: et
Date: 2019-10-22 00:00:00
Title: kohtuasi C-775/19: Eelotsusetaotlus, mille on esitanud Finanzgericht Baden-Württemberg (Saksamaa) 22. oktoobril 2019 – 5th AVENUE Products Trading GmbH versus Hauptzollamt Singen

27.1.2020   
            
            
               ET
            
            
               Euroopa Liidu Teataja
            
            
               C 27/17
            
         
      Eelotsusetaotlus, mille on esitanud Finanzgericht Baden-Württemberg (Saksamaa) 22. oktoobril 2019 – 5th AVENUE Products Trading GmbH versus Hauptzollamt Singen
      (kohtuasi C-775/19)
      (2020/C 27/23)
      Kohtumenetluse keel: saksa
      
         Eelotsusetaotluse esitanud kohus
      
      Finanzgericht Baden-Württemberg
      
         Põhikohtuasja pooled
      
      
         Hageja: 5th AVENUE Products Trading GmbH
      
         Kostja: Hauptzollamt Singen
      
         Eelotsuse küsimused
      
      
                  1.
               
               
                  Kas maksete puhul, mille teeb kauba ostja lisaks ostuhinnale tema müügitulust sõltuvalt nelja aasta jooksul kord aastas selle eest, et ta võib kauba
                  
                              —
                           
                           
                              teatud territooriumil,
                           
                        
                              —
                           
                           
                              üldse esimest korda,
                           
                        
                              —
                           
                           
                              ainuõigusena ja
                           
                        
                              —
                           
                           
                              kestvalt
                           
                        müüa, on tegemist autori- ja litsentsitasuga nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik (1) (edaspidi „tolliseadustik“), artikli 32 lõike 1 punkti c tähenduses, mis tuleb vastavalt tolliseadustiku artikli 32 lõike 5 punktile b koostoimes komisjoni 2. juuli 1993. aasta määruse (EMÜ) nr 2454/93, millega kehtestatakse tolliseadustiku rakendussätted (2) (edaspidi „rakendusmäärus“), artikli 157 lõikega 2 arvata imporditud kaupade eest tegelikult makstud või makstava hinna sisse?
               
            
                  2.
               
               
                  Kas sellised tasud tuleb vastaval juhul üksnes proportsionaalselt arvata imporditud kaupade eest tegelikult makstud või makstava hinna sisse, ja kui see on nii, siis millise kriteeriumi alusel?
               
            
         (1)  EÜT 1992, L 302, lk 1; ELT eriväljaanne 02/04, lk 307.
      
         (2)  Komisjoni 2. juuli 1993. aasta määrus (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik (EÜT 1993, L 253, lk 1; ELT eriväljaanne 02/06, lk 3).